CELEX: 32021R2265
Language: lv
Date: 2021-12-17 00:00:00
Title: Komisijas Īstenošanas regula (ES) 2021/2265 (2021. gada 17. decembris), ar ko Regulu (EK) Nr. 684/2009 groza attiecībā uz sertificētu un pašsertificētu alkoholisko dzērienu patstāvīgu sīkražotāju identificēšanu elektroniskajā administratīvajā dokumentā

20.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 455/24
               
            
         KOMISIJAS ĪSTENOŠANAS REGULA (ES) 2021/2265
         (2021. gada 17. decembris),
         ar ko Regulu (EK) Nr. 684/2009 groza attiecībā uz sertificētu un pašsertificētu alkoholisko dzērienu patstāvīgu sīkražotāju identificēšanu elektroniskajā administratīvajā dokumentā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2008. gada 16. decembra Direktīvu 2008/118/EK par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (1), un jo īpaši tās 29. panta 1. punktu,
         tā kā:
         
                     (1)
                  
                  
                     Komisijas Īstenošanas regulā (ES) 2021/2266 (2) ir noteikts paraugs Padomes Direktīvas 92/83/EEK 23.a panta 1. punktā (3) minētajam sertifikātam, kas dalībvalstīm jāizsniedz alkoholisko dzērienu patstāvīgajiem sīkražotājiem. Minētajā regulā ir noteiktas arī atsauces, kas minētajiem ražotājiem jāizdara administratīvajā dokumentā par alkoholisko dzērienu pārvietošanu saskaņā ar Direktīvas 2008/118/EK IV un V nodaļu.
                  
               
                     (2)
                  
                  
                     Komisijas Regulas (EK) Nr. 684/2009 (4) I pielikumā ir noteikta to elektronisko ziņojumu struktūra un saturs, kurus izmanto akcīzes preču pārvietošanai atliktās nodokļa maksāšanas režīmā, kā arī datu elementi, kas prasīti konkrētu datu vienumu aizpildīšanai minētajos ziņojumos.
                  
               
                     (3)
                  
                  
                     Lai aptvertu sertificētus un pašsertificētus patstāvīgus sīkražotājus, ir nepieciešams grozīt datu elementu “l” un “n” skaidrojumu datu grupai “17”, ko izmanto elektroniskajam administratīvajam dokumentam par alkoholisko dzērienu pārvietošanu atliktās nodokļa maksāšanas režīmā.
                  
               
                     (4)
                  
                  
                     Tāpēc Regula (EK) Nr. 684/2009 būtu attiecīgi jāgroza.
                  
               
                     (5)
                  
                  
                     Šīs regulas piemērošana būtu jāatliek līdz 2022. gada 1. janvārim, lai to saskaņotu ar to valsts pasākumu piemērošanu, kas ieviesti Padomes Direktīvas (ES) 2020/1151 (5) transponēšanai.
                  
               
                     (6)
                  
                  
                     Šajā regulā paredzētie pasākumi ir saskaņā ar Akcīzes nodokļa komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 684/2009 I pielikuma 1. tabulu groza šādi:
            
                        1)
                     
                     
                        datu grupas “17” datu elementa “l” rindā F slejā 3. un 4. punktu aizstāj ar šādiem punktiem:
                        
                                    “3.
                                 
                                 
                                    Attiecībā uz alkoholiskajiem dzērieniem, ko ražo pašsertificēti patstāvīgi sīkražotāji, pievieno deklarāciju par uzņēmēja statusu saskaņā ar Komisijas Īstenošanas regulas (ES) 2021/2266*4. pantu, 5. panta 1. punktu un 5. panta 2. punktu, ja ir paredzēts pieprasīt pazeminātu akcīzes nodokļa likmi galamērķa dalībvalstī.
                                 
                              
                                    4.
                                 
                                 
                                    Attiecībā uz alkoholiskajiem dzērieniem, ko ražo pašsertificēti patstāvīgi sīkražotāji, pievieno deklarāciju par tā veida alkoholiskajiem dzērieniem, kas ir atļauti sertifikātā saskaņā ar Komisijas Īstenošanas regulas (ES) 2021/2266 2. pantu, ja ir paredzēts pieprasīt pazeminātu akcīzes nodokļa likmi galamērķa dalībvalstī.
                                 
                              
                                    *
                                 
                                 
                                    Komisijas Īstenošanas regula (ES) 2021/2266 (2021. gada 17. decembris), ar ko paredz noteikumus Padomes Direktīvas 92/83/EEK piemērošanai attiecībā uz alkoholisko dzērienu patstāvīgu sīkražotāju sertificēšanu un pašsertificēšanu akcīzes nodokļa vajadzībām (OV L 26)”;
                                 
                              
                  
                        2)
                     
                     
                        datu grupas “17” datu elementa “n” rindā F slejā tekstu aizstāj ar šādu redakciju:
                        “Attiecībā uz alkoholiskajiem dzērieniem, ko ražo pašsertificēti patstāvīgi sīkražotāji, norāda ražošanas apjomu gadā saskaņā ar Īstenošanas regulas (ES) 2021/2266 5. panta 3. punktu, ja ir paredzēts pieprasīt pazeminātu akcīzes nodokļa likmi galamērķa dalībvalstī. Šā datu elementa vērtība ir lielāka par nulli.”
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 17. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 9, 14.1.2009., 12. lpp.
         
         
            (2)  Komisijas Īstenošanas regula (ES) 2021/2266 (2021. gada 17. decembris), ar ko paredz noteikumus Padomes Direktīvas 92/83/EEK piemērošanai attiecībā uz alkoholisko dzērienu patstāvīgu sīkražotāju sertificēšanu un pašsertificēšanu akcīzes nodokļa vajadzībām (skatīt šā Oficiālā Vēstneša 26. lpp.).
         
            (3)  Direktīva 92/83/EEK (1992. gada 19. oktobris) par to, kā saskaņojams akcīzes nodoklis spirtam un alkoholiskajiem dzērieniem, (OV L 316, 31.10.1992., 21. lpp.).
         
            (4)  Komisijas Regula (EK) Nr. 684/2009 (2009. gada 24. jūlijs), ar ko īsteno Padomes Direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (OV L 197, 29.7.2009., 24. lpp.).
         
            (5)  Padomes Direktīva (ES) 2020/1151 (2020. gada 29. jūlijs), ar ko groza Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (OV L 256, 5.8.2020., 1. lpp.).